Rikunarita-ORG/Wikinium huggingface dataset:
# musi utala pi jan wan

sitelen pi musi *S.T.A.L.K.E.R.*
**musi utala pi jan wan** (toki Inli: first-person shooter) li kulupu pi musi ilo. jan li kepeken e ilo utala wawa tan kulupu musi ni. jan li lukin sama oko pi jan lon ala. mama pi kulupu musi ni li musi *Wolensan 3D* (*Wolfenstein 3D*). musi *Tun* (*Doom*) li musi suli mute. tan ni la, nimi ante pi kulupu musi ni li "*sama pi musi Tun*" (*Doom clone*).

musi mute utala pi jan wan li lon:

* *musi Wolensan 3D* (*Wolfenstein 3D*)
* *musi Tun* (*Doom*)
* *musi Kuweke* (*Quake*)
* *musi pi Kotena 007* (*Goldeneye 007*)
* *musi pi jan Tu Nuken 3D* (*Duke Nukem 3D*)
* *musi pi ma utala* (*Battlefield*)
* *musi Kolotusi* (*Call of Duty*)
* *musi pi kalama weka* (*Far Cry*)
# utala pi ma tomo Salinka

sama palisa pi ilo tenpo: ilo pakala pi ma Sesesele, kulupu utala pi ma Sesesele lon tomo pakala, jan poki pi kulupu Akije, jan utala pi ma Sesesele lon sewi tomo, ilo tawa kon pakala pi ma Tosi, tomo tawa utala pi ma Tosi.**utala pi ma tomo Salinka** li utala suli pi utala suli nanpa tu. ona li lon ma tomo Salinka (toki Lusi la: *Сталинград*) lon ma Sesesele. ona li open lon tenpo sike nanpa 1942 li pini lon tenpo sike nanpa 1943. ma Tosi Nasi li utala e ma Sesesele la ona li open. utala lon ma tomo la ona li utala pi suli nanpa wan lon tenpo pini ale. kin la ona li utala pi suli nanpa wan lon utala suli nanpa tu. ma Sesesele li anpa e ma Tosi. ni li ante e utala suli nanpa tu.
# utala pi ma Wije

**utala pi ma Wije** (toki Inli la: *Vietnam War*) li open lon tenpo sike nanpa 1955 li pini lon tenpo sike nanpa 1975. kulupu utala pi ma Mewika en ma Wije seli li utala e kulupu Wije Kon li utala e ma Wije lete. utala ni li suli tawa utala lete. utala ni li lon tan ni: nasin mani pi ma Mewika li utala e nasin pi pali kulupu pi ma Sesesele. ma Wije li kipisi tan pakala pi ma Intosino Kanse lon tenpo sike nanpa 1954. jan O Si Min li jan lawa pi ma Wije lete. jan No Si Sijen li jan lawa pi ma Wije seli. ma Wije lete li ma pi nasin pi pali kulupu en ma Wije seli li ma pi nasin mani.

utala ni li moli e jan mute pi tan ma ni ale: ma Mewika en ma Wije en ma Kanpusi en ma Lajo en ma ante. utala ni la, pali ike mute tawa nasin lawa utala pi jan ale li lon. pali ike ni li weka e lipu lawa pi ma tomo Kenipa. utala unpa en utala monsuta li lon. jan mute li kama jo tan utala ni e pilin monsuta pi tenpo pini ike.

ma Wije lete li anpa e ma Wije seli. tenpo ni la, ma Wije li wan, li kepeken e nasin pi pali kulupu.
# musi Kantasa

| musi Kantasa |
| --- |
|  |
| jan pali | kulupu Walu |
| ilo | Linu en Winto en Xbox en Makinto |
| tenpo open | 2000 |

**musi Kantasa** (*Counter-Strike*) li musi utala pi jan wan li pali lon tenpo sike nanpa 2000. kulupu Walu li pali e ona. ona li ken musi lon ilo Linu lon ilo Winto lon ilo *Xbox* lon ilo Makinto.